Unha lagoa de libros: 2009
A profesora de galego Eva Méndez falounos hoxe do Apalpador, un personaxe mítico moi ben coñecido polas terras do Courel, de Lóuzara, do Cebreiro e dos Ancares. Eva contounos as súas lembranzas infantís nas terras do Courel, as historias que lle contaban os seus pais e as que ela se encargou de transmitir ás xeracións máis novas.
O Apalpador -ou Apalpabarrigas- é un vello xigante que anda vestido con roupas vellas e fuma en pipa. Vive nas devesas do Courel, de Lóuzara, do Cebreiro e dos Ancares e que se dedica a facer carbón.
A noite do 31 de Decembro entra nas casas e apalpa as barrigas dos nenos para ver se teñen fame ou están ben mantidos. Se as barrigas estaban cheas, desexáballes que o próximo ano tampouco pasasen fame e dicíalles: "así, así esteas todo o ano" e deixáballes unha presa de castañas como agasallo e lembranza da súa visita.
Os nenos debían deitarse cedo, e así llelo indicaban os seus pais con esta canción, recollida en Romeor de Caurel en decembro de 1994 e interpretada por unha labrega de 79 anos (Amadora Fonte)
Mañá é dia de cachel,
Picando neste enlace podemos ver escoitar a Eva falándonos do personaxe.
O noso Apalpador ten similitudes con outros personaxes do noroeste peninsular. É o caso do Olentzero vasco, que é un carboeiro que o día de Nadal lévalles agasallos aos nenos en todos os fogares de Euskadi. É un home groso, mal vestido e manchado de feluxe, tamén fuma en pipa e gústalle beber e comer, vive nas montañas facendo carbón vexetal no bosque e só baixa ás aldeas no inverno. Tamén nos recorda o o Esteru de Cantabria.
Sabemos deste modo que polo mundo adiante á hora de repartir agasallos entre os máis novos hai algo máis que o Papá Noel ou os Reis Magos. Xunto ao Apalpador, o Olentzero ou o Esteru, tamén anda o Caga Tió catalán, a Befana italiana ou o Kris Kringle alemán.
Para os interesados neste tema, dous libros que están xa na nosa biblioteca:
-Antón e o Apalpador, unha obra de Manuel Castro e Mar Ameixeiras, con ilustracións de Francisco Ameixeiras, editado por Kalandraka
-E O Apalpador, o conto de Xoán G. editado por Biblos.
Antón García Cid é o autor deste fermoso poema, inspirado nos realizados polos poetas vangardistas de comezos do século XX.
Xa próximo o Nadal propoñemos un interesante recurso na páxina de contidos da Consellería. Trátase do ESPECIAL DE NADAL que nos ofrece variada información sobre este tema.
Por exemplo, en O NADAL NO MUNDO dános a coñecer como se celebra esta festividade noutros lugares do mundo, en concreto un total de 24 países: desde Xapón a Exipto, pasando por Chipre, Colombia, Haití, Bélxica...
TRADICIÓNS DE NADAL achéganos o significado de moitas celebracións, ritos ou costumes destas datas.
En CANTOS DE NADAL atopamos uunha selección de Cantares de Nadal, Aninovo ou Reis. Entre estas nadaliñas seguramente
Esta mañá os alumnos de 1º de ESO, coa súa profesora Eva Méndez, realizaron unha interesante actividade sobre o Samaín na biblioteca, convenientemente decorada para a ocasión con candeas e coas cabazas que eles mesmos prepararan.
Despois dunha presentación do significado e orixe desta festa, leron algúns contos de medo e tamén visionaron estes dous vídeos de MAMÁ CABRA que localizamos en you tube e que foron realizados na biblioteca do Ceip Mestres Goldar, aos que moito agradecemos o seu traballo.
Do blog Clube Virtual de Lectura recollemos a Declaración Universal dos Dereitos do Libro, versión ao galego da redactada pola Asociación de Editores da rexión Centro de Francia.
O libro, obra de imaxinación e de investigación, diríxese á imaxinación e ás necesidades do ser humano. Así que non debe ser tratado na súa comercialización como un produto simplemente de consumo.
O libro é e será garante das nosas liberdades. Non pode en ningún caso ser sometido a aversión sexa polo plantexamento das súas ideas como pola súa misión fundamental de promover o libre intercambio das culturas, as mentalidades e os saberes.
UN VERÁN DE LIBROS
Por fin chegaron as tan ansiadas vacacións e desde a Biblioteca preparamos para vós unhas propostas de lecturas para o verán.
Estas son as obras seleccionadas para os alumnos de Bacharelato:
Estas son as propostas para os cursos de ESO
Todos estes libros están á vosa disposición na biblioteca.
FELIZ VERÁN E FELICES LECTURAS
Etiquetas: LECTURAS PARA O VERÁN
Xa próximas as vacacións, incorporamos aos nosos fondos algúns dos títulos que están tendo maior aceptación entre os lectores novos. Son estes:
Corazón de tinta de Cornelia Funke, primeiro volume da serie Mundo de tinta.
La ladrona de libros, de Markus Zusak, a historia da nena que lle roubou as palabras a Hitler.
E algúns dos libros de Laura Gallego: os tres volumes de Memorias de Idhún e o último libro: Alas negras, publicado no pasado mes de abril, e do que incluímos a presentación na contraportada do libro:
“El ángel femenino Ahriel ha recobrado su libertad y obtenido su venganza, pero aún hay algo que debe hacer. Tras acudir a rendir cuentas a sus semejantes en la Ciudad de la Nubes, se dispone a reanudar la busquedad de mágica prisión de Gorlian para recuperar aquello que dejó atrás al escapar. Está decidida a hacer cualquier cosa para encontralo, incluso interrogar a la única parsona que sabe dónde se oculta. Llegar hasta ella no será fácil, pero Ahriel no estará sola está vez...”
ENCONTRO CON JOAN MANUEL GISBERT
Esta mañá recibimos a visita do escritor Joan Manuel Gisbert que nos falou do seu libro Los caminos del miedo, que estiveron lendo os alumnos de 2º de ESO. O autor comentou as circunstancias da súa creación, os motivos que o levaron a escribir estes relatos, e desvelou algunhas claves interpretativas dos mesmos.
No remate houbo tamén tempo para que os asistentes formulasen algunhas preguntas interesantes.
Etiquetas: ENCONTROS COS AUTORES
Primeiro número de Biblio-Novas, o Boletín do Equipo de Biblioteca, coa relación de actividades desenvolvidas ao longo deste curso.
Etiquetas: BIBLIO-NOVAS
Estas son algunhas das compras efectuadas nos últimos días. Unha selección de obras novelas interesantes que están xa á disposición de todos os lectores.
A novela O club da calceta, de María Reimóndez, editada en 2006 conta xa con versión teatral e cinematográfica.
A compañía Teatro do Morcego puxo en escena a adaptación teatral, con dirección de Celso Parada.
E acaba de presentarse a versión cinematográfica baixo a dirección de Antón Dobao, e producida por Ficción. A película tivo unha excelente acollida no Festival Internacional de cine de Famalicâo celebrado no pasado mes de marzo.
En flocos podemos ver xa o trailer: O club da calceta
Etiquetas: Cine e literatura, Noticias de interese
O CARRABOUXO EN FLOCOS
Para os ourensáns o Carrabouxo é xa un personaxe máis da cidade, ao que atopamos cada día nas páxinas de La Región ou cando transitamos a carón da súa estatua polo Parque de San Lázaro.
Agora, ademais, podemos ver as súas historias en formato audiovisual. Trátase dunha serie de animación que recolle a animación dos populares debuxos realizados por Xosé Lois.
Só temos que entrar na páxina de flocos.tv (o cineclube do audiovisual galego) e ir ao apartado de ANIMACIÓN.
http://flocos.tv/curta/o-carrabouxo-1/
Este é o noso novo blog. Un espazo exclusivo do Club de Lectura que poñemos ao voso dispor para que anotedes as vosas opinións acerca dos libros que estades a ler, para que nos recomendedes as vosas lecturas favoritas, para discrepar ou concordar coas opinións xa expostas e, en definitiva, para todos xuntos compartir o pracer de ler.
Agardamos as vosas visitas, os vosos comentarios e a vosa participación como redactores.
Podedes acceder picando no enlace que está un pouco máis abaixo á esquerda, ou ben desde aquí mesmo: http://clubdelecturaaslagoas.blogspot.com/
Ramón Piñeiro en propia voz
O Consello da Cultura Galega acaba de incorporar na sección PodSons, O podcast do Arquivo Sonoro de Galicia, unha colección sonora sobre Ramón Piñeiro formada por 10 gravacións de distinta orixe (entrevistas, conferencias, programas radiófonicos ou actos parlamentarios...) que nos achegan a personalidade deste polifacético personaxe homenaxeado no Día das Letras Galegas 2009.
Pódese acceder picando neste enlace: Consello da Cultura Galega
MULLER TRABALLADORA, MULLER INVISIBLE
Hoxe na Biblioteca realizouse unha actividade enmarcada dentro da celebración do Día da Muller, organizada pola profesora de FOL Marisol Amoeiro. As letradas Victoria Eugenia Diéguez e Cristina Paz fixeron un percorrido pola historia da muller e salientaron algunhas figuras representativas de distintos campos da arte e do coñecemento. As mulleres elixidas, sendo importantes para o desenvolvemento da humanidade, non foron recoñecidas xustamente pola propia historia e quedaron, ás veces, ocultas trala figura dun home; outras, simple e gravemente foron infravaloradas pola súa condición feminina.
O percorrido comezou no século X con Hipatia de Alexandria e terminou nos nosos días coa alpinista viguesa Chus Lago. En medio, figuras como Artemisa Gentileschi, Judith Lester, Ada Byron, Alma Mahler, Camile Claudel, Frida Khalo ou Clara Blanco, entre outras.
Interesante actividade que oxalá, cando menos, nos fixera reflexionar sobre a situación da muller na sociedade.
O venres día 20 celebramos no Instituto o Entroido. A imaxinación e as ganas de diversión quedaron patentes un ano máis. Felicitamos a todos pola alta participación. E xa podemos ir pensando no do ano que vén!
Localizamos esta interesante presentación na que, desde o humor, se realiza unha eficaz proposta de animación á lectura. Hai outra maneira máis efectiva de dicilo?
View more presentations from Letras.en.rede.
Publicado por Unha lagoa de libros 7 comentarios:
Do blog Clube Virtual de Lectura recollemos a Decl...